Armenia

**Armenia**, wey dem dey officially call **Republic of Armenia**, be one landlocked country wey dey insyd Armenian Highlands for West Asia. be part of de Caucasus region plus e get Turkey for west side, Georgia for north, Azerbaijan for east side, den Iran plus de Azerbaijani exclave of Nakhchivan for south. Yerevan be de capital, e be de biggest city plus de financial center.

Armenia be one unitary, multi-party, democratic nation-state wey e get ancient cultural heritage. De Armenian Highlands be home to de Hayasa-Azzi, Shupria den Nairi. By at least 600 BC, one old form of Proto-Armenian, wey be Indo-European language, e spread enter Armenian Highlands. De first Armenian state, Urartu, e start for 860 BC, den by de 6th century BC dem replace am with de Satrapy of Armenia. De Kingdom of Armenia reach ein highest point under Tigranes de Great for de 1st century BC, den for de year 301, e be de first state for de world wey adopt Christianity as ein official religion.Armenia still dey recognize de Armenian Apostolic Church, wey be de world ein oldest national church, as de country ein main religious establishment. De ancient Armenian kingdom e split between de Byzantine den Sasanian Empires around early 5th century. Under de Bagratuni dynasty, dem restore de Bagratid Kingdom of Armenia for de 9th century before e fall for 1045. Cilician Armenia, wey be Armenian principality den later e turn kingdom, e dey for de Mediterranean Sea coast between de 11th den 14th centuries.

Between de 16th den 19th centuries, de traditional Armenian homeland wey e be Eastern Armenia den Western Armenia e fall under de rule of de Ottoman den Persian empires, dem dey rule am turn by turn for centuries. By de 19th century, de Russian Empire conquer Eastern Armenia, but most of de western parts of de traditional Armenian homeland still dey under Ottoman rule. During World War I, up to 1.5 million Armenians wey dem dey live for dema ancestral lands insyd de Ottoman Empire dem systematically kill dem for de Armenian genocide. For 1918, after de Russian Revolution, all de non-Russian countries declare demma independence after de Russian Empire collapse, wey e lead to de establishment of de First Republic of Armenia. By 1920, dem incorporate de state insyd de Soviet Union as de Armenian SSR. De modern Republic of Armenia gain independence for 1991 as de Soviet Union dissolve.

Armenia be developing country den e dey rank 76th for de Human Development Index as of 2024. Ein economy mainly base on industrial output den mineral extraction. Even tho Armenia dey geographically for South Caucasus, e dey considered geopolitically European. Because Armenia dey align ein geopolitics plus Europe, de country be member of plenty European organisations like de Organization for Security and Co-Operation in Europe, de Council of Europe, de Eastern Partnership, Eurocontrol, de Assembly of European Regions, den de European Bank for Reconstruction and Development. Armenia too be member of some regional groups for Eurasia insyd, like de Asian Development Bank, de Collective Security Treaty Organization, de Eurasian Economic Union, den de Eurasian Development Bank. Armenia dey support de former de facto independent Republic of Artsakh (Nagorno-Karabakh), wey dem declare for 1991 for territory wey international bodies recognize as part of Azerbaijan, till de republic dissolve for September 2023.

## Government den politics

### '''Administrative divisions'''

## Demographics

### Cities

### Ethnic groups
Ethnic Armenians dey make up 98.1% of de population. Yazidis dey make up 1.1%, den Russians 0.5%. Oda minorities dey include Assyrians, Ukrainians, Greeks (usually dem call Caucasus Greeks), Kurds, Georgians, Belarusians, den Jews. Der sanso be smaller communities of Vlachs, Mordvins, Ossetians, Udis, den Tats. Minorities of Poles den Caucasus Germans sanso dey exist though dem heavily be Russified. As of 2022, der be 31,077 Yazidis insyd Armenia.

## References


## External links

* Armenia. *The World Factbook*. Central Intelligence Agency.
* Key Development Forecasts for Armenia from International Futures
* Armeniapedia.org
* Armenia profile from the BBC News
* Armenia Stock Exchange
* American University of Armenia